कंगना रनौत और ऋतिक रोशन के प्यार और नफरत का लफड़ा जनवरी 2016 में सुर्खियों में आया. शुरुआत हुई एक गॉशिप से कि क्या रितिक रोशन ने कंगना रनौत को फिल्म आशिकी-3 से बाहर कराया था. एक फिल्मी वेबसाइट को दिए इंटरव्यू में जब ये सवाल पूछा गया, तो कंगना रनौत ने जवाब दिया कि मुझे नहीं पता कि एक्स यानी पूर्व ब्वॉयफ्रेंड या प्रेमी ऐसे मूर्खतापूर्ण काम क्यों करते हैं. कंगना ने कहा था कि उनकी तरफ से चैप्टर खत्म हो चुका है और वो गड़े मुर्दे नहीं उखाड़ना चाहतीं.